"Poporul român are nevoie de un 
președinte credincios care să ţină la 
istoria și la valorile neamului său" 


Flacara Ortodoxiei luni, august 08, 2016 credinta, romania 


Părintele Justinian Oprina a publicat online o scrisoare 
deschisă adresată Președintelui Klaus Iohannis, în care îi 
aduce zece argumente ce demonstrează, în opinia sa, că 
Iohannis nu făcut nimic care să dovedească respect 
pentru "credinţa și valorile acestui neam care ne-au ţinut 
laolaltă prin restriștile istoriei". 


Preotul călugăr la o mănăstire din Mitropolia Clujului, Maramureșului și Sălajului îi 
reamintește lui Klaus lohannis că românii nu vor moschee în București, că s-au 


strâns aproape trei milioane de semnături pentru modificarea Constituţiei, iniţiativă pe 
care ar trebui să o sprijine, că a promulgat legea prin care "martirii temniţelor 
comuniste au fost condamnaţi a doua oară, fiind interziși în România", în schimb a 
respins-o pe aceea prin care Avram lancu primea titlul de Erou Naţional ne 
informează ActiveNews.ro 


"Poporul român are nevoie de un președinte credincios care să ţină la 
istoria și la valorile neamului său pe care să și le asume și să acţioneze în 
numele lor.(...) Trebuie să vă hotărâți, domnule Președinte, dacă vreţi să 
fiți președintele românilor sau doar un stăpân străin peste hotarele 
României care ia decizii în beneficiul altor puteri", îi transmite Părintele 
Justinian Oprina. 


Citiţi scrisoarea INTEGRAL: 


"Domnule Președinte, 


Poporul român trece prin momente de cumpănă, iar conducătorii săi s-au 
îndepărtat de la nevoile neamului nostru. Este multă durere și suferință în 
România de care mai marilor ţării nu le pasă. Așa încât îmi fac datoria 
creștinească de a vă atrage atenţia asupra câtorva puncte care nu pot să 
lipsească de pe agenda președintelui României: 


1. Românii nu vor o moschee turcească la București, un cap de pod al 
Turciei pe pământul nostru strămoșesc apărat cu sânge de înaintași 
pentru a salva identitatea naţională despre care nimeni nu poate nega că 
este o moștenire creștină. Dumneavoastră, în loc să ne reprezentați pe 
noi, românii creștini, ați ales să îi strângeți mâna sultanului Turciei și să 
faceţi înțelegeri peste capul celor pe care îi reprezentați. 


2. Românii nu vor invazie musulmană în țara lor. Primirea de imigranți 
musulmani reprezintă o faptă care contravine nu doar dorinţei românilor, 
ci și istoriei și tradiției milenare a poporului nostru. Şi dumneavoastră, 
domnule Președinte, sunteţi creștin, chiar dacă aparțineţi de altă biserică. 
Cum ați putut agrea planul de invadare a pământului românesc pe care au 
luptat împotriva semilunei atâţia voievozi precum Ștefan cel Mare, Vlad 
Țepeș, Mircea cel Bătrân, Iancu de Hunedoara, Mihai Viteazu și atâția alți 
români iubitori de ţară? In acest caz, puteaţi cel mult să îi acceptaţi pe 
creștinii care vin din zonele îndepărtate, dar în niciun caz pe musulmanii 
care aduc cu ei prozelitismul islamic și, Doamne ferește, chiar risc de 
atentate teroriste. 


3. Au murit în Argeș atâția copiii nevinovați și nimeni nu a fost sancţionat. 
Nu doar că statul român nu încurajează natalitatea, dar, în plus, nici 
măcar nu are grijă de viitorul țării pe care îl reprezintă copiii crescuți cu 
greu și cu dificultăți de mamele românce. Un Guvern care nu este în stare 
să-i protejeze pe copiii ţării sale trebuie să plece, dar Guvernul pus de 


dumneavoastră continuă să fie la putere ca și cum nimic nu s-ar fi 
întâmplat. Decidenţii de la vârful statului român trebuie să încurajeze 
natalitatea prin măsuri active și eficiente, nu să asiste pasiv la 
depopularea României sau, și mai grav, la asemenea tragedii! 


4. S-au strâns în România aproape trei milioane de semnături pentru 
modificarea Constituţiei în sensul precizării că familia se poate întemeia 
doar pe baza căsătoriei dintre un bărbat și o femeie. Ar trebui să vă 
pronunțați și să acționați în sprijinul acestei inițiative care are menirea de 
a salva poporul român și continuitatea noastră pe aceste meleaguri. 


5. Aţi respins legea prin care Crăișorul Munţilor Avram Iancu primea titlul 
de Erou Naţional, iar acea lege s-a rătăcit prin Parlament, dumneavoastră 
transmițând un semnal clar că nu doriţi recunoașterea meritelor celui care 
i-a apărat pe românii din Transilvania de asuprirea maghiară. Daţi un 
mesaj public în favoarea recunoașterii Eroului Naţional Avram Iancu 
pentru ca Parlamentul să înţeleagă că nu vă mai opuneţi acelei legi. Dacă 
nu ne recunoașteți eroii, domnule Iohannis, cum puteți fi președintele 
nostru? Nici de Ziua Naţională a României nu ați desfășurat recepţia 
oficială de la Cotroceni, ca și cum nu ați recunoaște Ziua de 1 Decembrie 
în faţa străinătăţii. Așa de mult vă displace istoria noastră, a românilor? 


6. Aţi promulgat, în schimb, în mare grabă, legea prin care martirii 
temniţelor comuniste au fost condamnaţi a doua oară, fiind interziși în 
România. Doar regimul comunist a mai îndrăznit așa ceva în încercarea de 
a arunca vălul uitării peste ei. Poporul român nu i-a uitat însă și, de îndată 
ce și-a recâștigat libertatea, i-a onorat cum se cuvine. Dumneavoastră le- 
ați luat acum acea libertate, întorcându-ne în vremurile negrei dictaturi. 


7. Nu îi asupriţi pe români cu legea vaccinării obligatorii, este nu doar 
împotriva logicii creștine, ci și a drepturilor omului pe care pretindeţi că le 
respectați. Este dreptul părintelui să aleagă în privinţa siguranţei copiilor 
lor. România nu trebuie să devină piață de desfacere obligatorie a 
companiilor farmaceutice străine, cu riscurile pe care le presupune 
vaccinarea și despre care nu se vorbește în mod deschis. 


8. Aveţi datoria să sprijiniți promovarea istoriei românilor prin muzee 
dedicate istoriei naționale corecte și prin sprijinirea predării istoriei 
naționale în școli. Dacă Guvernul pus de dumneavoastră anulează istoria 
din educaţia copiilor, sunteți părtaş la distrugerea conștiinței naţionale. La 
fel, orele de religie trebuie să rămână în programa școlară, ca și orele de 
istorie. In plus, pe cine deranjează prezenţa Sfintelor Icoane în școli? Sau 
Sfinţii nu au loc pentru ca să poată fi manipulate mai ușor minţile prin 
reclame și modele străine? Lipsa educației religioase și istorice are ca scop 
creșterea unei generații înstrăinate, fără valori și fără rădăcini. Acesta este 
planul pe care îl desfășuraţi în România? 


9. În timp ce monumentele altora sunt renovate și promovate, 


monumentele românilor zac în uitare și în ruină, ca și cum cineva ar vrea 
să șteargă amintirea noastră pe aceste meleaguri. Dacă nu sunteţi doar 
președintele minorităţilor din România aveţi datoria să atrageţi atenţia 
Guvernului că românii sunt stăpânii de drept ai acestui pământ și că 
istoria lor are dreptul să fie conservată și rememorată. 


10. Teritoriul național devine tot mai mult scena de desfășurare a 
multinaţionalelor străine. Vă îndemn să aveţi în vedere, prin Guvernul pe 
care îl controlați, de stimularea micilor producător și a țăranilor români 
care sunt marginalizaţi și aduși la sapă de lemn pentru ca în România să 
aibă loc doar mărfurile străine. Am ajuns să ne importăm mâncarea în 
timp ce recoltele țăranilor se strică pentru că românii nu au unde să-și 
vândă marfa. Acest proces are ca scop distrugerea bazei de producţie a 
românilor, iar datoria dumneavoastră ca Președinte este să opriți acest 
dezastru. 


Poporul român are nevoie de un președinte credincios care să ţină la 
istoria și la valorile neamului său pe care să și le asume și să acţioneze în 
numele lor. Nimic din ceea ce ați făcut de când ați devenit președinte nu 
dovedește că respectați credința și valorile acestui neam care ne-au ţinut 
laolaltă prin restriștile istoriei. Priviţi la înaintași, la Voievozii și Regii 
noștri, și urmaţi-le credința și fapta! 


Trebuie să vă hotărâți, domnule Președinte, dacă vreţi să fiți președintele 
românilor sau doar un stăpân străin peste hotarele României care ia 
decizii în beneficiul altor puteri. Stăpâni străini de acest fel am tot avut, 
iar memoria neamului le-a rezervat locul care li se cuvine. Depinde de 
dumneavoastră să vă alegeți locul pe care îl veți avea în istoria poporului 
român! 


Preot Protosinghel Justinian Oprina 
Mitropolia Clujului, Maramureșului și Sălajului" 


Sursa: ActiveNews.ro 


